کد خبر: ۱۲۹۴۰۷۱

تاریخ: ۰۳ مهر ۱۳۹۲ - ۱۷:۲۶

Expoziție foto despre Războiul de Apărare al Iranului în Armenia

Secția Culturală a Ambasadei Republicii Islamice Iran în Armenia a organizat pentru o săptămână desfășurarea unei expoziții despre Războiul dintre Iran și Irak la Moscheea Albastră din Erevan.

Agenția de Știri Coranice a Iranului (IQNA), citând filiala proprie din Asia Centrală dar și Organizația Culturii și Relațiilor Islamice a Iranului, aduce la cunoștință că la deschiderea acestei expoziții au luat parte: Mehran Shiravand, consilierul cultural iranian în Armenia; clericul musulman șiit Shojan; iranieni stabiliți în Armenia; cetățenii armeni care învață limba persană la Moscheea Albastră din Erevan.

Expoziția cuprinde fotografii din cei opt ani ai războiului de apărare al Republicii Islamice Iran, fotografii care s-au bucurat de o bună primire din partea publicului. Mehran Shiravand a declarat că scopul organizării acestei expoziții fotografice este rememorarea anilor războiului și martirilor patriei.

Domnia sa a spus cetățenilor armeni care învață limba persană la această moschee: ”În fiecare an, odată cu începerea școlilor în Iran, se sărbătorește Săptămâna Sfintei Apărări. Este un prilej de mândrie pentru iranieni, căci majoritatea martirilor iranieni au fost foarte tineri, chiar elevi de școală”.

1293681